《食南椰面和坡翁意苡》
明代·李之世

南中少霜霰，麦性不淳良。惟此南椰面，饱食胄不伤。

我亦核其性，山经早已亡。但闻产黎落，其树径丈长。

胡天有嘉植，偏厚于遐荒。始疑椰实粉，或曰捣桄榔。

登筵贶佳客，讵云俭岁粮。搜和净且滑，作饵亦馨香。

乃知膻食者，徒以饫肥肠。温冰与软玉，翠盘别有光。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。